Document ID: 32012R0368
Publication Date: 2012-04-27

Title and Content:
KOMISIJAS ĪSTENOŠANAS REGULA (ES) Nr. 368/2012
(2012. gada 27. aprīlis),
ar kuru groza Padomes Regulu (ES) Nr. 44/2012, ar ko 2012. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2012. gada 17. janvāra Regulu (ES) Nr. 44/2012, ar ko 2012. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets (1), un jo īpaši tās 5. panta 4. punktu,
tā kā:
(1)
Regulas (ES) Nr. 44/2012 IA pielikumā ir noteikti tūbīšu nozvejas limiti ES ūdeņos ICES IIa, IIIa un IV zonā.
(2)
Saskaņā ar Regulas (ES) Nr. 44/2012 IIB pielikuma 4. punktu Komisijai, pamatojoties uz zinātnisko ieteikumu, kas sniegts par katru no septiņiem minētajā pielikumā norādītajiem pārvaldības apgabaliem, ir jāpārskata 2012. gadam noteiktā tūbīšu kopējā pieļaujamā nozveja (KPN) un kvotas minētajās zonās.
(3)
Starptautiskā Jūras pētniecības padome (ICES) 2012. gada 1. martā sniedza ieteikumu par tūbītēm, kurā norādīts, ka nozveja 1. pārvaldības apgabalā būtu jāierobežo līdz 23 000 tonnu salīdzinājumā ar provizorisko 200 000 tonnu apjomu, kas minētajam apgabalam noteikts Regulā (ES) Nr. 44/2012.
(4)
Turklāt ICES ieteikumā norādīts, ka 2., 3. un 4. pārvaldības apgabalā būtu jāatļauj gūt nozvejas, kas nepārsniedz 5 000 tonnu, lai būtu iespējams veikt krājuma monitoringu minētajos apgabalos, ka nozvejām 6. pārvaldības apgabalā nevajadzētu pārsniegt 420 tonnu apjomu, kas bija noteikts 2011. gadam, un ka 5. un 7. pārvaldības apgabalā būtu jāatļauj nulles apjoma nozveja.
(5)
Tāpēc būtu attiecīgi jāgroza Regulas (ES) Nr. 44/2012 IA pielikums.
(6)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 44/2012 IA pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 27. aprīlī

Classification:
Level 1 Categories: 100145
100161
100156
Level 2 Categories: 100277
100283
100252
100282
100183
Level 3 Categories: 130
5283
122
1652
2106
4590
913
187
567
911
3544
2200
2476
All Categories: 1318
2084
2308
2437
2879
336
3774
4320
4788
5229
5254
5256
598